Ali Baba (film)

Ali Baba (amerikansk tittel: ) er en amerikansk musikalsk komedie fra 1937 regissert av David Butler. Den mannlige hovedrollen blir spilt av Eddie Cantor. Norske Sonja Henie spiller seg selv i en mindre og ukreditert rolle som gjest på en filmpremiere.

The New York Times framla i en artikkel likheten mellom denne filmen og Fox Film Corporations A Connecticut Yankee fra 1931 med Will Rogers i hovedrollen. Den kalte også Ali Baba det første tilfellet der et filmselskap hadde satirisert og latterliggjort regjeringen [i dette tilfellet Franklin D. Roosevelts regjering].

Motion Picture Herald bemerket at Mr. Cantor personlig utførte den krevende oppgaven med å parodiere Mr. Roosevelts uttrykk og gester under offentlige taler.

Innspillingsfakta 
Filmen ble spilt inn fra slutten av juli til begynnelsen av september 1937.

Fakta om filmen 
Arbeidstittelen til denne filmen var His Arabian Nights.

Ifølge en artikkel i The Hollywood Reporter introduserte Ali Baba (sammen med Heidi) en ny tintingsprosess, som hadde vært under utvikling de seneste ti månedene. Prosessen inneholdt en kombinasjon av fargetonene sepia, ravgul og kobber for dagscener samt blått, oransje og kobber for kveldsscener.

Ifølge nyhetsoppslag og opplysninger fra Twentieth Century-Fox Records of the Legal Department ved UCLA Theater Arts Library omkom rekvisitør Philo Goodfriend og gripen Harry Harsha  27. august 1937 da det opphengte «magiske teppet», som veide om lag 1500 pund, falt ned på dem under en prøve. Goodfriend hadde operert den elektriske heisen og Harsha opererte teppets bevegelser. J. D. Bowman, som styrte teppets gynging, og Nick DeGenner, som red på teppet, ble også skadet. En coroner's jury fastlo at ulykken var utilsiktet og fant ingen som kunne lastes for den. Ulykken forsinket ferdigstillelsen av filmen, som var planlagt til 28. august.

Forfatteren Andreas F. Michael saksøkte Cantor and Twentieth Century-Fox og forlangte $1.025.000 i skadeserstatning. Han hevdet at filmen var plagiert fra materiale som han hadde sendt inn til selskapet i 1936. Ifølge opplysninger i juridiske dokumenter vant Twentieth Century-Fox saken i 1939.

Gene Fowler innrømmet i korrespondanse vedrørende plagiantanklagen at historien vokste fram fra idéen om å skrive en New Deal-komedie av liknende type som A Connecticut Yankee og at han trodde at det var Eddie Cantor som kom med idéen om scenen med landstrykerne i begynnelsen av filmen.

Ifølge en artikkel i New York Times og pressemappen til filmen kostet den mer enn én million dollar å produsere. Sistnevnte oppgir også at settet med «Gamle Bagdad» ble oppført på en 100 mål stor tomt.

Rolleliste 
(I utvalg)

Eddie Cantor - Ali Baba / Aloysius «Al» Babson
Tony Martin -  Yusuf / Konferansier på premiere
Roland Young -  Sultan
June Lang - Prinsesse Miriam
Gypsy Rose Lee - Sultana (kreditert som Louise Hovick)
Raymond Scott and his Quartet - Seg selv
John Carradine - Ishak / Broderick
Virginia Field - Dinah
Alan Dinehart -  Boland
Douglass Dumbrille - Prins Musah (kreditert som Douglas Dumbrille)

Referanser

Eksterne lenker 

Musikkfilmer fra USA
Filmkomedier fra USA
Filmer fra 1937